
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 540 


21 Ιουνίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΤΡΑΠΕΖΑ ΤΡΟΦΙΜΩΝ - ΙΔΡΥΜΑ ΓΙΑ 
ΤΗΝ ΚΑΤΑΠΟΛΕΜΗΣΗ ΤΗΣ ΠΕΙΝΑΣ» και κύρωση 
του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Ελένης Βλασιάδη - Παπα- 
δάκη στο συνοικισμό Παπαδιανά, Αγίας Βαρβάρας 


με τον περιβάλλοντα χώρο του στα όρια της ιδιοκτη¬ 
σίας. 2 

Χαρακτηρισμός ως ιστορικών διατηρητέων μνημείων ή 
και ως έργων τέχνης σαράντα επτά (47) κτιρίων, 
στην πόλη της Κέρκυρας με ζώνη προστασίας, όπου 

αυτό αναφέρεται. 3 

Χαρακτηρισμός ως ιστορικού διατηρητέου μνημείου 
του Αρχοντικού Βογιάρου ιδιοκτησίας Αχιλλέα Γιαν- 

νούλη, στο Βαρούσι Τρικάλων. 4 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Κοινότητας Καστορίου, στο 
Καστόρι Λακωνίας. 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΤΡΑΠΕΖΑ ΤΡΟΦΙΜΩΝ - ΙΔΡΥΜΑ ΓΙΑ ΤΗΝ 
ΚΑΤΑΠΟΛΕΜΗΣΗ ΤΗΣ ΠΕΙΝΑΣ» και κύρωση του ορ¬ 
γανισμού αυτού. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ, 2988/15.6.1993 πράξη του Συμβολαιογρά¬ 
φου Αθήνας Ελευθερίου Γ. Παπασωτηρίου, όπως τροπο¬ 
ποιήθηκε - συμπληρώθηκε, με τις αριθ. 3223/ 
30.11.1994 και 3279/28.3.1995 πράξεις του Ιδιου Συμ¬ 
βολαιογράφου, σύστησε κοινωφελές Ιδρυμα, με την επω¬ 
νυμία -ΤΡΑΠΕΖΑ ΤΡΟΦΙΜΩΝ - ΙΔΡΥΜΑ ΓΙΑ ΤΗΝ ΚΑΤΑ¬ 
ΠΟΛΕΜΗΣΗ ΤΗΣ ΠΕΙΝΑΣ» και με έδρα την Κηφισιά Αττι¬ 
κής. 


2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 


3. Την από 3.4.1995 γνωμοδότηση του Συμβουλίου 
Εθνικών Κληρ/των. 


4. Την αριθ. 1026431 /268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β'). 


5. Την αριθ. Δ.Υ.3Α/ΟΙΚ.370/13.7.1994 κοινή από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων, με την οποία ανατέθη¬ 
καν αρμοδιότητες στον Υφυπουργό Υγείας, Πρόνοιας και 
Κοινωνικών Ασφαλίσεων (ΦΕΚ 550/Β - ). 


Με πρόταση των Υφυπουργών Οικονομικών και Υγείας 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΤΡΑΠΕΖΑ ΤΡΟΦΙΜΩΝ - ΙΔΡΥΜΑ ΓΙΑ 
ΤΗΝ ΚΑΤΑΠΟΛΕΜΗΣΗ ΤΗΣ ΠΕΙΝΑΣ», η οποία έγινε από 
το Γεράσιμο Παναγ. Βασιλόπουλο με την αριθ. 2988/ 
15.6.1993 πράξη του Συμβολαιογράφου Αθήνας Ελευθε¬ 
ρίου Γ. Παπασωτηρίου, όπως τροποποιήθηκε - συμπλη¬ 
ρώθηκε με τις αριθ. 3223/30.11.1994 και 3279/ 
28.3.1995 πράξεις του Ιδιου Συμβολαιογράφου. 


Το Ιδρυμα τούτο αποτελεί νομικά πρόσωπο ιδιωτικού δι¬ 
καίου, υπάγεται στην εποπτεΐα και τον έλεγχο των Υπουρ¬ 
γών Οικονομικών, Υγείας Πρόνοιας και Κοινωνικών Ασφα¬ 
λίσεων και διέπεται από τις διατάξεις της παραπάνω συ¬ 
στατικής του πράξης, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκ- 
δοθούν, σε εκτέλεση του νόμου τούτου. 


2. Κυρώνουμε τον οργανισμό διοίκησης και διαχείρισης 









6470 


ΕΦΗΜΕΡΙΣΤΗΣ ΚΥΒΕΡΝΗΣΕΟΣ {ΤΕΥΧΟΣ ΔΕΥΤΕΡΟ) 


του ιδρύματος τούτου, που αποτελείται από δώδεκα {12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΤΡΑΠΕΖΑ ΤΡΟΦΙΜΟΝ - ΙΔΡΥΜΑ ΓΙΑ ΤΗΝ 
ΚΑΤΑΠΟΛΕΜΗΣΗ ΤΗΣ ΠΕΙΝΑΣ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές Ιδρυμα με την επωνυμία «ΤΡΑΠΕΖΑ 
ΤΡΟΦΙΜΟΝ - ΙΔΡΥΜΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ 
ΠΕΙΝΑΣ», που συστήθηκε από τον Γεράσιμο Παν. Βασιλό¬ 
πουλο με την αριθ. 2988/15.6.1993 πράξη του Συμβο¬ 
λαιογράφου Αθήνας Ελευθερίου Γ. ΠαπασωτηρΙου, όπως 
τροποποιήθηκε - συμπληρώθηκε με τις αριθ. 3223/ 
30.11.94 και 3279/28.3.95 πράξεις του Ιδιου Συμβολαιο¬ 
γράφου, αποτελεί νομικά πρόσωπο ιδιωτικού δικαίου και 
διέπεται από τις διατάξεις της παραπάνω συστατικής πρά¬ 
ξης, του παρόντος οργανισμού, του Α Ν. 2039/1939, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι η Κηφισιά Αττικής. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος Βρύ¬ 
σης αυτού. 

Αρθρο 2 
Σκοπός 

Σκοπός του ιδρύματος είναι: 

Η συλλογή και δωρεάν διανομή, σε όσους έχουν ανάγκη, 
τροφίμων κάθε φύσης στα πλαίσια του αγώνα για την κα¬ 
ταπολέμηση της πείνας και τον περιορισμό της σπατάλης. 
Η δωρεάν διανομή θα διενεργείται μέσω ιδρυμάτων και 
λοιπών νομικών προσώπων, μη κερδοσκοπικού χαρα¬ 
κτήρα, στους σκοπούς των οποίων περιλαμβάνεται η δια¬ 
τροφή και περίθαλψη ανσξιοπαθούντων και αρρώστων, 
όπως ενδεικτικά, η Εκκλησία της Ελλάδος και τα αναγνω¬ 
ρισμένα φιλανθρωπικά σωματεία, ορφανοτροφεία, άσυλα 
ανιάτων, οίκοι περίθαλψης υπερηλίκων κ.λπ. 

Για την επίτευξη του σκοπού χου το ίδρυμα δύνατσι να 
ενεργεί κάθε πράξη, που άμεσα η έμμεσα συμβάλλει στην 
υλοποίησή του. 

Στα πλαίσια της επιδίωξης του σκοπού αυτου το ίδρυμα 
μπορεί να συνεργάζεται με άλλα ιδρύματα, λοιπά νομικά 
και φυσικά πρόσωπα, εφόσον η συνεργασία αυτή συμβάλ¬ 
λει στην υλοποίηση του σκοπού του. Το Ίδρυμα μπορεί, 
επίσης, να συμμετέχει σε υφιστάμενες ενώσεις τραπεζών 
τροφίμων ή να συμπράττει στην ίδρυσή τους, εφόσον 
τούτο δεν αντίκειται στην κείμενη νομοθεσία και δεν συνι¬ 
στώ εμπορική επιχείρηση. 

Άρθρο 3 

Περιουσία - Πόροι 

1. Περιουσία του ιδρύματος αποτελεί: 

Το ποσό εκατό εκατομμυρίων (100.000.000) δραχμών 
που προσφέρει ο ιδρυτής. 

2. Πάροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 


β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς της ημεδαπής και αλλο¬ 
δαπής και 

γ) Οι χρηματικές παροχές ή σε είδος παροχές ή επιχο¬ 
ρηγήσεις, καθώς και οι κλήρονομίες, κληροδοσίες και δω¬ 
ρεές, οποίου δήποτε φυσικού ή νομικού προσώπου, προς 
αυτό. 

Άρθρο 4 
Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο, το οποίο απαρτίζεται από τον Πρόεδρο, τον Αντι¬ 
πρόεδρο, το Γενικό Γραμματέα, τον Ταμία και τρεις (3) 
Συμβούλους και ευρίσκεται σε νόμιμη σύνθεση και αν για 
οποιοδήποτε λόγο ή αιτία, ο αριθμός των μελών του περιο- 
ρισθεί σε τέσσερις (4). 

2. Το πρώτο Διοικητικό Συμβούλιο αποτελείται από 
τους: 

α) Γεράσιμο Παναγιώτη Βασιλόπουλο 
β) Μαρία συζ. Γ. Αναγνωστοπούλου το γένος Γεράσιμου 
Βασιλόπουλου 
γ) Ραφαήλ Ασέρ Μωυσή 
δ) Παναγιώτη Ανδρέα Βουρλούμη 
ε) Νικόλαο-Βασίλειο Εμμανουήλ Σκουλά 
στ) Θεόδωρο Βασιλείου Καρατζά 
ζ) Ιωάννα συζ. Χρ. Αργυροπούλου το γένος Ευαγγ. Πα- 
παδοπούλου. 

3. Η θητεία των μελών του Διοικητικού Συμβουλίου είναι 
πενταετής, επιτρέπεται όμως η επανεκλογή αυτών χωρίς 
κανένα περιορισμό. Για τα μέλη του πρώτου Διοικητικού 
Συμβουλίου ισχύουν τα εξής: 

Το μέλος με στοιχείο (α) ορίζεται ισόβιο. Σε περίπτωση 
θανάτου, παραίτησης, έκπτωσης, ανικανότητας ή αντικα¬ 
τάστασής του, τη θέση του καταλαμβάνει χωρίς εκλογή 
και διατηρεί ισόβια κατιών, ή ελλείψει αυτού, ο πλησιέστε- 
ρος εξ αίματος συγγενής, του ισοβίου μέλους. Επί πλειό- 
νων κατιόντων ή εξ αίματος συγγενών, τη θέση του ισο¬ 
βίου μέλους καταλαμβάνει άνευ εκλογής ο μεγαλύτερος 
στην ηλικία. Ελλείψει κατιόντων ή εξ αίματος συγγενών, 
τη θέση του ισοβίου μέλους καταλαμβάνει πρόσωπο που 
ορίζεται από το Διοικητικό Συμβούλιο. 

Η θητεία των υπολοίπων μελών λήγει κατά την ακό¬ 
λουθη χρονική σειρά: 

α) του μέλους υπό στοιχείο (β) μετά ένα έτος, 
β) του μέλους υπό στοιχείο (γ) μετά δύο έτη, 
γ) του μέλους υπό στοιχείο (δ) μετά τρία έτη, 
δ) του μέλους υπό στοιχείο (ε) μετά τέσσερα έτη, 
ε) των μελών υπό στοιχεία (στ) και (ζ) μετά πέντε έτη. 

Τα εκάστοτε εναπομένοντα μέλη εκλέγουν νέα μέλη, 
ισάριθμα με εκείνο ή εκείνα των οποίων η θητεία έληξε, 
για πενταετή θητεία. 

4. Τα μέλη του Διοικητικού Συμβουλίου ορίζουν με 
πράξη τους, έπειτα από μυστική ψηφορορία και με από¬ 
λυτη πλειοψηφία, τον Πρόεδρο, τον Αντιπρόεδρο, το 
Γραμματέα και τον Ταμία 

5. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α Ν. 2039/1939, για το 
υπόλοιπο της θητείας του αναπληρούμενου. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

6. Το Διοικητικό Συμβούλιο συνεδριάζει τακτικά κάθε 
τρίμηνο και έκτακτα όταν παρίσταται ανάγκη συγκαλού- 
μενο από τον Πρόεδρο. Επίσης, ο Πρόεδρος υποχρεοϋται 
να συγκαλέοει το Συμβούλιο αν ζητήσει τούτο το ήμιου 
πλέον ενός των μελών του. 

7. Το Διοικητικό Συμβούλιο βρίσκεται σε απαρτία, όταν 
τα παρόντα ή τ' αντιπροσωπευόμενα μέλη είναι περισσό¬ 
τερα από τα απόντα και πάντως όχι λιγότερα των τεσσά¬ 
ρων. 

8. Μέλος το οποίο κωλύεται δύναται να αντιπροσωπευ- 
θεί από άλλο μέλος του Διοικητικού Συμβουλίου με εξου¬ 
σιοδότηση απευθυνόμενη προς το Διοικητικό Συμβούλιο. 
Κάθε μέλος δικαιούται να αντιπροσωπεύει ένα (1) μόνο 
μέλος του Διοικητικού Συμβουλίου. 

9. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων ή αντιπροοωπευομέ- 
νων μελών και σε περίπτωση ιψοφησίας υπερισχύει η 
γνώμη με την οποία συντάσσεται ο Πρόεδρος, ή ο αναπλη¬ 
ρωτής του. Σε περίπτωση απουσίας του Προέδρου ή του 
νομίμου αναπληρωτή του λαμβάνεται υπόψη, κατά σειρά, 

Π ψήφος του Αντιπροέδρου, Γραμματέα και Ταμία και, εν 
απουσία αυτών, του πρεσβυτέρου των συμβούλων. 

10. Σε περίπτωση που κάποιο μέλος του Διοικητικού 
Συμβουλίου, απουσιάζει αδικαιολόγητα από τρεις συνε¬ 
χείς συνεδριάσεις, θεωρείται ότι έχει παραιπιθεί και η 
κενή θέση αυτού συμπληρώνεται κατά τα οριζόμενα στην 
παρ. 5 του παρόντος άρθρου. 

11. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση, αν δε κάποιο αρνηθεί, η άρνηση βε¬ 
βαιώνεται από τα λοιπά μέλη. 

12. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε θέμα που 
ανάγεται στην οργάνωση, προώθηση και εκπλήρωση των 
σκοπών του, πάντοτε όμως σύμφωνα με τις διατάξεις της 
συστατικής πράξης, του παρόντος οργανισμού του Α.Ν. 
2039/1939 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Εκπροσωπεί το Ιδρυμα ενώπιον παντός φυσικού και 
νομικού προσώπου, των δικαστηρίων και κάθε αρχής, διοι¬ 
κεί και διαχειρίζεται την περιουσία του Ιδρύματος καθώς 
επίσης συντάσσει και τροποποιεί τον εσωτερικό κανονι¬ 
σμό του. Με απόφασή του, το Διοικητικό Συμβούλιο δύνα- 
ται να αναθέτει την άσκηση μέρους των εξουσίων και αρ¬ 
μοδιοτήτων του σε ένα ή περισσότερα μέλη του, καθορί¬ 
ζοντας συγχρόνως με την ίδια απόφαση τα θέματα για τα 


οποία παραχωρούνται οι εξουσίες και αρμοδιότητες αυ¬ 
τές. 

β) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Ανατ. Αττικής) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/1939 και του από 
20.12.1939 Β. Δ/τος (ΦΕΚ 552 Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

γ) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τα προσόντα του, το 
χρόνο υπηρεσίας, τους όρους των συλλογικών συμβάσεων 
εργασίας και τις διατάξεις γενικότερα της εργατικής νομο¬ 
θεσίας. 

δ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

ε) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών. 

στ) Αποφασίζει για την μίσθωση ή εκμίσθωση ακινήτων 
καθώς και για την αγορά αυτοκινήτων και παντός είδους 
τροχοφόρου οχήματος προς εκπλήρωση των σκοπών του 
Ιδρύματος. 

ζ) Απονέμει τιμής ένεκεν σε πρόσωπα που συνέβαλλαν 
ανιδιοτελώς, καθ’ οιονδήποτε τρόπο ή ιδιότητα, στην εκ¬ 
πλήρωση των σκοπών του Ιδρύματος, και ανάλογα με την 
προσφορά τους, τους τίτλους του χορηγού, δωρητή ή ευ¬ 
εργέτη. 

η) Ορίζει με απόφασή του τα χρηματικά ποσά που επι¬ 
τρέπεται να αποσύρονται κατά την αρχή κάθε διαχειριστι- 
κής χρήσεως από το δοσοληπτικό λογαριασμό του Ιδρύμα¬ 
τος για την αντιμετώπιση μικροδαπανών, εκτάκτων περι¬ 
στατικών ή επειγουσών αναγκών. 

θ) Λαμβάνει όλα τα αναγκαία μέτρα, σύμφωνα με την 
ιοχύουσα νομοθεσία, για τη διασφάλιση από πλευράς δη¬ 
μοσίας υγιεινής και άγορανομικών διατάξεων, της διαδικα¬ 
σίας συγκέντρωσης, μεταφοράς αποθήκευσης και διανο¬ 
μής των τροφίμων. Μεταξύ των μέτρων αυτών περιλαμβά¬ 
νονται, κατ' ενδεικτική απαρίθμηση, η δημιουργία ικανών 
αποθηκευτικών χώρων με τον αναγκαίο εξοπλισμό <λ.χ. 
μηχανήματα ψύξης), ο διορισμός υπεύθυνου με ειδικό- 
τητα χημικού τροφίμων για τη συλλογή δειγμάτων και τον 
έλεγχο της καταλληλότητάς τους, η διενέργεια συχνών 
εργαστηριακών ελέγχων, κ.λπ. 

ι) Μεριμνά για την καταστροφή των τροφίμων που κρίνο- 
νται ακατάλληλα προς βρώση σύμφωνα με την ιοχύουσα 
αγορανομική νομοθεσία, και αναθέτει σε μέλος του ή 
υπεύθυνο του Ιδρύματος να υπογράψει το σχετικό πρα¬ 
κτικό καταστροφής. 

κ) Δύναται να συνεργάζεται με φυσικά ή νομικά πρό¬ 
σωπα της ημεδαπής ή αλλοδαπής, εφόσον η συνεργασία 
αυτή κρίνεται ότι βοηθά στην εκπλήρωση των σκοπών του 
Ιδρύματος. 

λ) Δύναται να ορίζει τεχνικοεπιστημονικές εππρσπές ή 
άλλα όργανα συμβουλευτικού χαρακτήρα, τα οποία δύνα- 
νται, κατά την κρίση του, να βοηθήσουν στην καλύτερη 
λειτουργία του Ιδρύματος, προσδιορίζοντας, συγχρόνως, 

τις αρμοδιότητες και τις τυχόν αμοιβές των μελών τους, 
εφόσον υπάρχει εγκεκριμένη πίστωση στον προϋπολογι¬ 
σμό. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Συγκολεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
τους και διευθύνει τις συζητήσεις. Οι προσκλήσεις για 
κάθε συνεδρίαση αποστέλλονται στα μέλη του πέντε (5) 
τουλάχιστον μέρες πριν από κάθε συνεδρίαση. 

β) Καταρτίζει την ημερήσια διάταξη των θεμάτων που 
θα συζητηθούν, την οποία και υπογράφει, θέματα που δεν 
περιλαμβάνονται στην ημερήσια διάταξη δεν συζητοϋνται, 
εκτός αν συναινέσει στην αναγραφή τους η απόλυτη 
πλειοψηφία του συνόλου των μελών του Διοικητικού Συμ¬ 
βουλίου. 

γ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

δ) Αλληλογραφεί με τις αρχές και υπογράφει όλα τα έγ¬ 
γραφα του Ιδρύματος προς τρίτους. 

ε) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, οπότε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

στ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και, σε περίπτωση απουσίας ή κω- 
λύματός του, άλλο μέλος του Διοικητικού Συμβουλίου που 
ορίζεται με απόφασή του. 

Αρθρο 7 

Αρμοδιότητες Γραμματέα 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάσσει τα έγγραφα, τα βιβλία, πλην των διαχειρι¬ 
στικών, και τη σφραγίδα του Ιδρύματος και ευθύνεται για 
την καταστροφή ή απώλειά τους. 

2. Ο Γ ραμματέας του Ιδρύματος δύναται, εφόσον κρίνε- 
ται αιτιολογημένα απαραίτητο από το Διοικητικό Συμβού¬ 
λιο λόγω ειδικών συνθηκών, να βοηθείται από υπάλληλο 
του Ιδρύματος, την ευθύνη όμως για τις ενέργειες τούτου 
φέρει πάντοτε ο Ιδιος. 

3. Ο Γραμματέας, σε περίπτωση απουσίας ή κωλύματός 
του, αναπληρούται, μετά από απόφαση του Διοικητικού 
Συμβουλίου, από άλλο σύμβουλο. 

Αρθρο 8 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει όλα τα έσοδα του Ιδρύματος εκδίδοντας 
και υπογράφοντας τις σχετικές αριθμημένες διπλότυπες 
αποδείξεις. 


β) Καταθέτει τα εισπραττόμενα έσοδα σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939 ή σε άλλες Τράπεζες. 

γ) Διαχειρίζεται τα χρηματικά ποσά που ορίζονται στο 
άρθρο 5, παράγραφος 2, περίπτωση η’ του παρόντος. 

δ) Εκτελεί κάθε πληρωμή μετά από έγγραφη εντολή του 
Προέδρου ή του αναπληρωτή του. 

ε) Επιμελείται της τήρησης και φύλαξης των διαχειριστι¬ 
κών βιβλίων και στοιχείων του Ιδρύματος που αναφέρονται 
στο άρθρο 10 του παρόντος. 

στ) Επιμελείται της εμπρόθεσμης κατάρτισης και υπο¬ 
βολής στο Διοικητικό Συμβούλιο των σχεδίων προϋπολογι¬ 
σμού, ισολογισμού ενεργητικού και παθητικού και απολο¬ 
γισμού του Ιδρύματος. 

2. Ο Ταμίας του Ιδρύματος δύναται, εφόσον κρίνεται αι¬ 
τιολογημένα απαραίτητο από το Διοικητικό Συμβούλιο 
λόγω ειδικών συνθηκών, να βοηθείται από υπάλληλο του 
Ιδρύματος, την ευθύνη όμως για τις ενέργειες τούτου φέ¬ 
ρει πάντοτε ο ίδιος. 

3.0 Ταμίας, οε περίπτωση απουσίας ή κωλύματός του, 
αναπληρούται από σύμβουλο που ορίζεται από το Διοικη¬ 
τικό Συμβούλιο. 

"Αρθρο 9 

Οικονομική Διαχείριση 

1. Η οικονομική διαχείριση του Ιδρύματος καταλαμβάνει 
ενιαύσιο περίοδο που αρχίζει την 1η Ιανουαρίου εκάστου 
ημερολογιακού έτους και λήγει την 31η Δεκεμβρίου του 
αυτού έτους. Κατ’ εξαίρεση, η πρώτη διαχειριστική περίο¬ 
δος αρχίζει από την ημέρα δημοσίευσης στην Εφημερίδα 
της Κυβερνήσεως του σχετικού Προεδρικού Διατάγματος 
εγκρίσεως της συστάσεως του Ιδρύματος, η οποία μπορεί 
να παραταθεΙ μέχρι την 31η Δεκεμβρίου του επόμενου 
ημερολογιακού έτους, με απόφαση του Διοικητικού Συμ¬ 
βουλίου που λαμβάνεται στην πρώτη συνεδρίασή του. 

2. Η οικονομική διαχείριση του Ιδρύματος ενεργείται με 
βάση τον προϋπολογισμό και απολογισμό εσόδων και εξό¬ 
δων, που καταρτίζεται σύμφωνα με τις διατάξεις των άρ¬ 
θρων 101 και 102 του Α.Ν. 2039/1939 και του από 
20.12.1939 σχετικού Διατάγματος (ΦΕΚ 552/ Α7 
22.12.1939). 

"Αρθρο 10 
Βιβλία και Στοιχεία 

1. Το ίδρυμα υπαχρεούται να τηρεί τα ακόλουθα βιβλία 
και στοιχεία: 

α) Βιβλίο πρωτοκόλλου εισερχομένων και εξερχομένων 
εγγράφων (αλληλογραφίας). 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και κατά λογιστική τάξη 
τα έσοδα και έξοδα του Ιδρύματος που πραγματοποιού¬ 
νται στη διάρκεια της χρήσης. 

δ) Βιβλίο απογ ραφών στο οποίο καταχωρούνται στο τέ¬ 
λος κάθε χρήσεως τα υπάρχοντα τρόφιμα κατό είδος και 
ποσότητα και ο ισολογισμός του Ιδρύματος. 

ε) Βιβλίο αποθήκης και διακίνησης - μεταφοράς τροφί¬ 
μων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο και τον Ταμία. 

2. Εκτός των ανωτέρω βιβλίων και στοιχείων, το Διοικη¬ 
τικό Συμβούλιο δύναται να προβλέπει την τήρηση και άλ¬ 
λων βιβλίων και στοιχείων, τα οποία κρίνει απαραίτητα για 
την ευχερέστερη παρακολούθηση της διαχείρισης της πε¬ 
ριουσίας του Ιδρύματος και την εκπλήρωση των σκοπών 
του. 

3. Όλα τα βιβλία και στοιχεία δϋνανται να τηρούνται μη¬ 
χανογραφικό σύμφωνα με τις ισχύουσες διατάξεις του 
Κώδικα Βιβλίων και Στοιχείων (Π.Δ. 186/1992, ΦΕΚ 84 
Α726.5.1992). 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 12 

Διάλυση του Ιδρύματος - Τύχη περιουσίας του 

1. Το ίδρυμα διαλύεται υπό τους όρους και προϋποθέ¬ 
σεις που προβλέπει το άρθρο 118 του Αστικού Κώδικα και 
σύμφωνα με τη νόμιμη διαδικασία. 

2. Πρόταση διαλύσεως του ιδρύματος πλήρως αιτιολο¬ 
γημένη δύναται να υποβληθεί και από το Διοικητικό Συμ¬ 
βούλιο, το οποίο αποφασίζει με πλειοψηφία δύο τρίτων 
(2/3) των μελών του. 

3. Σε περίπτωση διαλύσεως του Ιδρύματος η περιουσία 
του περιέρχεται στην Ελληνική Ένωση Τραπεζών Τροφί¬ 
μων, εφόσον αυτή έχει συσταθεί και λειτουργεί κατά τον 
χρόνο εκείνο υπό τη μορφή μη κερδοσκοπικού χαρα¬ 
κτήρα, ή σε άλλο φορέα (Κρατικό ή Κοινωφελούς χαρα¬ 
κτήρα) για την εκτέλεση παρεμφερούς σκοπού. 

Στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 6 Ιουνίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

οι υφυπουργοί 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΔΗΜ. ΓΕΩΡΓΑΚΟΠΟΥΛΟΣ ΕΜΜΑΝΟΥΗΛ ΣΚΟΥΛΑΚΗΖ 

- ♦ - 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΔΙΛΑΠ/Γ/1560/27034 (2) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτησίας Ελένης Βλασιάδη - Παπαδάκη στο 
συνοικισμό Παπαδιανά, Αγίας Βαρβάρας με τον περι¬ 
βάλλοντα χώρο του στα όρια της ιδιοκτησίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1, Τις διατάξεις: 

□) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Τ.Α7 
26.7.85. 


β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α713.4.92). 

ε) Του Π.Δ. 941 /77 «περί Οργανισμού του ΥΠΠΕ». 

2. Τη Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/Τ.Β724.3.Θ2). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής "Με εντολή 
Υπουργού” στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ». 

4. Το Π.Δ. 161/26.4.84 (ΦΕΚ 54/Α730.4.84) «περί 
ανακατανομής αρμοδιοτήτων των Υπουργείων ΥΠΠΕ-Υ- 
ΧΟΠ», 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 8/9.3.95, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Ελένης Βλαοιάδη - Παπαδάκη στον συ¬ 
νοικισμό Παπαδιανά, Αγίας Βαρβάρας Νομού Ηρακλείου 
με τον περιβάλλοντα χώρο του στα άρια της ιδιοκτησίας, 
διότι αποτελεί χαρακτηριστικό δείγμα συγκροτήματος κα¬ 
τοικίας του τέλους του περασμένου αιώνα, σημαντικά για 
τη μελέτη της Ιστορίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαίου 1995 
Με εντολή Υπουργού 
Ο Προϊστάμενος του Τμήματος 
ΔΑΝΙΗΛ ΟΡΦΑΝΟΥΔΑΚΗΣ 
-♦- 

Αριθ. ΥΠΠΟ/ΔΙΛΑΠ/Γ/1529/27033 (3) 

Χαρακτηρισμός ως ιστορικών διατηρητέων μνημείων ή και 
ως έργων τέχνης σαράντα επτά (47) κτιρίων, στην πόλη 
της Κέρκυρας με ζώνη προστασίας, όπου αυτό αναφέ- 
ρεται. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ.Α7 
26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο- 

ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 81/Α713.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Τη Διυπουργική απάφαση ΥΠΠΟ/ΓΝΟΣ/11536/ 
10.3,92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/Τ.Β724.3.92). 

3. Την ΥΠΠΟ/ΓΝΟΙ/49095/30.10.91 (ΦΕΚ 987/Β7 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού” στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α /30.4.84) «περί 
ανακατανομής αρμοδιοτήτων των Υπουργείων ΥΠΓΙΕ-Υ- 
ΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 6/16.2.96, αποφασί¬ 
ζουμε: 

Χαρακτηρίζουμε ως ιστορικά διατηρητέα μνημεία ή και 
ως έργα τέχνης, τα κάτωθι σαράντα επτά (47) κτίρια στην 
Κέρκυρα, γιατί αποτελούν αξιόλογα δείγματα Κερκυραΐ- 
κής Αρχιτεκτονικής, και είναι άρρηκτα συνδεδεμένα με 
τον πολεοδομικό ιστό και την εξέλιξη της πόλης Κέρκυ¬ 
ρας, σημαντικά για τη μελέτη της ιστορίας της Αρχιτεκτο¬ 
νικής, στο χώρο των Ιονίων Νήσων, με ζώνη προστασίας τα 
όρια ιδιοκτησίας τους, όπου αναφέρεται κατά περί¬ 
πτωση: 

1. Ναυσικάς 3 προς Φιγαρέτο. Απέναντι από Βίλλα Κα- 
λαβρούντζων. Χαρακτηρίζεται ως ιστορικό διατηρητέο 
μνημείο με ζώνη προστασίας στα όρια της ιδιοκτησίας, 
γιατί αποτελεί χαρακτηριστικό δείγμα εξοχικής κατοικίας 
στην Κέρκυρα. 

2. Ναυσικάς 1 (όμορο με το αρ. 3). Χαρακτηρίζεται ως 
ιστορικό διατηρητέο μνημείο με ζώνη προστασίας στα 
όρια της ιδιοκτησίας, γιατί αποτελεί χαρακτηριστικό 
δείγμα αστικής κατοικίας της Κέρκυρας. 

3. Ναυσικάς 5. Χαρακτηρίζεται ως ιστορικό διατηρητέο 
μνημείο, με τον περιβάλλοντα χώρο του στα όρια της ιδιο¬ 
κτησίας, γιατί αποτελεί χαρακτηριστικό δείγμα λαϊκής αρ¬ 
χιτεκτονικής εξοχικών κατοικιών της Κέρκυρας. 

4. Φαιάκων 33 και Ναυσικάς (Βίλλα Καλαβρούντζων). 
Χαρακτηρίζεται ως ιστορικό διατηρητέο μνημείο με τον 
περιβάλλοντα χώρο του στα όρια ιδιοκτησίας, συμπερι¬ 
λαμβανομένου του μανδρότοιχου, γιατί αποτελεί μοναδικό 
δείγμα έπαυλης με ιδιόμορφη αρχιτεκτονική. 

5. Δέρπφιλδ 15 (Βίλλα Λινάρδου). Χαρακτηρίζεται ως 
ιστορικό διατηρητέο μνημείο με τον περιβάλλοντα χώρο 
του στα όρια της ιδιοκτησίας, γιατί αποτελεί χαρακτηρι¬ 
στικό δείγμα έπαυλης με γερμανικές αναφορές. 

6. Αλκινόου 155 (Βίλλα Δεσύλλα). Χαρακτηρίζεται ως 
ιστορικό διατηρητέο μνημείο με τον περιβάλλοντα χώρο 
του στα όρια της ιδιοκτησίας, συμπεριλαμβανομένου του χ 
μανδρότοιχου, γιατί αποτελεί χαρακτηριστικό δείγμα πο- 
λυόροφης οικοδομής. 


7. Αλκινόου 153. Χαρακτηρίζεται ως ιστορικό διατηρη¬ 
τέο μνημείο με περιβάλλοντα χώρο στα όρια της ιδιοκτη¬ 
σίας, συμπεριλαμβανομένου του μανδρότοιχου, γιατί απο¬ 
τελεί χαρακτηριστικό δείγμα Κερκυραΐκής κατοικίας με 
Αγγλικές επιρροές. 

8. Αλκινόου 143. Χαρακτηρίζεται ως ιστορικό διατηρη¬ 
τέο μνημείο γιατί αποτελεί χαρακτηριστικό δείγμα λαϊκής 
κατοικίας, με αέτωμα στη σοφίτα του δώματος. 

9. Αλκινόου 141. Χαρακτηρίζεται ως ιστορικό διατηρη¬ 
τέο μνημείο γιατί αποτελεί χαρακτηριστικό δείγμα λαϊκής 
κατοικίας, της περιοχής Ανεμόμυλου. 

10. Αλκινόου 139. Χαρακτηρίζεται ως ιστορικό διατηρη¬ 
τέο μνημείο γιατί αποτελεί χαρακτηριστικό δείγμα λαϊκής 
κατοικίας, με αέτωμα στη σοφίτα του δώματος. 

11. Αλκινόου 137. Χαρακτηρίζεται ως ιστορικό διατηρη¬ 
τέο μνημείο γιατί αποτελεί χαρακτηριστικό δείγμα λαϊκής 
κατοικίας, της περιοχής Ανεμόμυλου. 

12. Αλκινόου 111,113 και γωνία Βλαχερνών. Χαρακτη¬ 
ρίζεται ως ιστορικό διατηρητέο μνημείο γιατί αποτελεί χα¬ 
ρακτηριστικό δείγμα κατοικίας της Κέρκυ ρας επί Αγγλικής 
κυριαρχίας. 

13. Αλκινόου 125, 123, 121 και 119 (4 κτίρια). Χαρα¬ 
κτηρίζονται ως ιστορικά διατηρητέα μνημεία γιατί αποτε¬ 
λούν χαρακτηριστικό δείγμα ουνόλου κατοικίας και σημείο 
αναφοράς, ενταγμένο στον πολεοδομικό ιστό της οδού 
Αλκινόου. 

14. Αλκινόου 117 και Βλαχερνών. Χαρακτηρίζεται ως 
ιστορικό διατηρητέο μνημείο με τον περιβάλλοντα χώρο 
του στα όρια της ιδιοκτησίας, συμπεριλαμβανομένου του 
μανδρότοιχου και του κιγκλιδώματος, γιατί αποτελεί (μαζί 
με τα άλλα 4 της οδού Αλκινόου 119, 121,123 και 125) 
χαρακτηριστικό δείγμα συνόλου κατοικίας και σημείο ανα¬ 
φοράς, ενταγμένο στον πολεοδομικό ιστό της οδού Αλκι¬ 
νόου. 

15. Αλεξάνδρου Δεσύλλα 2 και Αλκινόου. Χαρακτηρίζε¬ 
ται ως ιστορικό διατηρητέο μνημείο γιατί αποτελεί χαρα¬ 
κτηριστικό δείγμα κατοικίας του 19ου αιώνα και σημείο 
αναφοράς για την περιοχή Γαρίτσας - Ανεμόμυλου. 

16. Ιάσονος και Σωσιπάτρου 37. Χαρακτηρίζεται ως 
ιστορικό διατηρητέο μνημείο γιατί αποτελεί χαρακτηρι¬ 
στικό δείγμα κατοικίας του τέλους του 19ου αιώνα και ση¬ 
μείο αναφοράς ενταγμένο στον ιστορικό πολεοδομικό 
ιστό της περιοχής Ανεμόμυλου. 

17. Ιάσονος και Σωσιπάτρου 43. Χαρακτηρίζεται ως 
ιστορικό διατηρητέο μνημείο γιατί αποτελεί χαρακτηρι¬ 
στικό δείγμα κατοικίας του τέλους του 19ου αιώνα και ση¬ 
μείο αναφοράς ενταγμένο στον ιστορικό πολεοδομικό 
ιστό της περιοχής Ανεμόμυλου. 

18. Ιάσονος και Σωσιπάτρου 46. Χαρακτηρίζεται ως 
ιστορικό διατηρητέο μνημείο γιατί αποτελεί χαρακτηρι¬ 
στικό δείγμα πολυκατοικίας της εποχής του τέλους του 
19ου αιώνα και σημείο αναφοράς για την περιοχή Ανεμό¬ 
μυλου. 

19. Ιάσονος και Σωσιπάτρου 48. Χαρακτηρίζεται ως 
ιστορικό διατηρητέο μνημείο γιατί αποτελεί χαρακτηρι¬ 
στικό δείγμα πολυκατοικίας της εποχής του τέλους του 
19ου αιώνα και σημείο αναφοράς για την περιοχή Ανεμό¬ 
μυλου. 

20. Ριζοσπαστών Βουλευτών και Ιακώβου Πολυλά (12ο 
Δημ. Σχολείο). Χαρακτηρίζεται ως ιστορικό διατηρητέο 
μνημείο και έργο τέχνης με τον περιβάλλοντα χώρο του 



ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


6475 


στα όρια της ιδιοκτησίας, γιατί είναι αξιολογάτατο δείγμα 
νεοκλασσικής αρχιτεκτονικής με αντιπροσωπευτικά μορ- 
φολογικά στοιχεία στις όψεις του κτιρίου και σημείο ανα¬ 
φοράς για την οδό Ριζοσπαστών, σημαντικό για τη μελέτη 
της Ιστορίας της Αρχιτεκτονικής. 

21. Ριζοσπαστών Βουλευτών και Βράιλα (Ιο Γυμν. Κέρ¬ 
κυρας και 5ο Γυμνάσιο Κέρκυρας). Χαρακτηρίζονται και τα 
δύο (2) κτίρια ως ιστορικά διατηρητέα μνημεία και έργα τέ¬ 
χνης με τον περιβάλλοντα αύλειο χώρο τους στα όρια της 
ιδιοκτησίας, γιατί αποτελούν αξιόλογα δείγματα νεοκλασ¬ 
σικής αρχιτεκτονικής του μέσου του 19ου αιώνα, με πλού¬ 
σια αρχιτεκτονικά και μορφολογικά στοιχεία, και αποτε¬ 
λούν σημαντικό τεκμήριο για την κοινωνικοϊστορική εξέ¬ 
λιξη της πόλης, με την ανέγερση εκπαιδευτηρίων. 

22. θέατρο Φοίνιξστην οδό Ακαδημίας 1. Χαρακτηρίζε¬ 
ται ως ιστορικό διατηρητέο μνημείο και έργο τέχνης, γιατί 
αποτελεί μοναδικό δείγμα θεάτρου, συνδυασμένης χειμε¬ 
ρινής και θερινής σκηνής, με αναγεννησιακή διαμόρφωση 
των όψεων, σημαντικό για την εξέλιξη του Νεοελληνικού 
θεάτρου, όπως μορφοποιήθηκε στα Επτάνησα τα τέλη 
του 19ου αιώνα. 

23. Μητρ. Αθανασίου 53 και 55. Χαρακτηρίζονται και τα 
δύο (2) κτίρια ως ιστορικά διατηρητέα μνημεία με το αύ- 
λειο χώρο τους στα όρια των ιδιοκτησιών, γιατί αποτελούν 
χαρακτηριστικά δείγματα λαϊκής κατοικίας, όπως διαμορ¬ 
φώθηκε στις αρχές του αιώνα στην περιοχή Ανεμόμυλου. 

24. Ομήρου 7 και Μητρ. Αθανασίου στην παραλία της 
ΓαρΙτσας. Χαρακτηρίζεται ως ιστορικό διατηρητέο μνη¬ 
μείο με τον περιβάλλοντα χώρο του συμπεριλαμβανομέ¬ 
νου του μανδρότοιχου και των εισόδων του, γιατί αποτελεί 
χαρακτηριστικό δείγμα πολυκατοικίας επί Αγγλικής κυ¬ 
ριαρχίας με νεοκλασσικίζουσα συμμετρία, σημαντικό για 
τη μελέτη της ιστορίας της Αρχιτεκτονικής. 

25. Ξενοδοχείο ΑΡΧΟΝΤΙΚΟ στην οδό Μητρ. Αθανα¬ 
σίου 61. Χαρακτηρίζεται ως ιστορικό διατηρητέο μνημείο 
με ζώνη προστασίας τα όρια της ιδιοκτησίας, γιατί αποτε¬ 
λεί χαρακτηριστικό δείγμα κτιρίου εκλεκτικιστικού ρυθμού 
του μεταιχμίου του αιώνα, σημαντικό για τη μελέτη της 
ιστορίας της Αρχιτεκτονικής. 

26. Μητρ. Αθανασίου 15 (6ο Δημ. Σχολείο Κέρκυρας). 
Χαρακτηρίζεται ως ιστορικό διατηρητέο μνημείο και έργο 
τέχνης με ζώνη προστασίας στα όρια της ιδιοκτησίας, συ¬ 
μπεριλαμβανομένου του μανδρότοιχου, γιατί αποτελεί μο¬ 
ναδικό δείγμα αρχοντικού στη Γαρίτσα, με νεοκλασσικά 
μορφολογικά στοιχεία στις όψεις, σημαντικό για την εξέ¬ 
λιξη της πολεοδομίας της πόλης. 

27. Μητρ. Αθανασίου 85, 87 και 89. Χαρακτηρίζονται 
και τα (3) κτίρια ως ιστορικά διατηρητέα μνημεία με ζώνη 
προστασίας του κήπου τους, γιατί αποτελούν χαρακτηρι¬ 
στικά δείγματα κτιρίων της Κέρκυρας, σημαντικά για τη 
μελέτη της ιστορίας της Αρχιτεκτονικής. 

28. Μητρ. Αθανασίου 105. Χαρακτηρίζεται ως ιστορικό 
διατηρητέο μνημείο με τον περιβάλλοντα χώρο του στα 
όρια της ιδιοκτησίας, συμπεριλαμβανομένου του μανδρό- 
τοιχου, γιατί αποτελεί χαρακτηριστικό δείγμα αστικής πο¬ 
λυκατοικίας, της εποχής της Αγγλικής κυριαρχίας του μέ¬ 
σου του 19ου αιώνα, σημαντικό για την πολεοδομική εξέ¬ 
λιξη της πόλης. 

29. 3η Πάροδος Μητρ. Αθανασίου (πλάι στο ξενοδοχείο 
ΑΡΧΟΝΤΙΚΟ). Χαρακτηρίζεται ως ιστορικό διατηρητέο 
μνημείο, γιατί αποτελεί χαρακτηριστικό δείγμα αστικής 
πολυκατοικίας της εποχής της Αγγλικής κυριαρχίας του 


μέσου του 19ου αιώνα, σημαντικό για τη μελέτη της ιστο¬ 
ρίας της Αρχιτεκτονικής. 

30. 2η Πάροδος Μητρ. Αθανασίου 10 και 12 και γωνία 
3η πάρ. Μητρ. Αθανασίου. Χαρακτηρίζεται ως ιστορικά 
διατηρητέο μνημείο, γιατί αποτελεί χαρακτηριστικό 
δείγμα αστικής κατοικίας όπως διαμορφώθηκε στον πολε- 
οδομικό ιστό της Γαρίτσας. 

31. Μητρ. Αθανασίου 59 και 3η Πάροδος Μητρ. Αθανα¬ 
σίου. Χαρακτηρίζεται ως ιστορικά διατηρητέο μνημείο με 
ζώνη προστασίας τον περιβάλλοντα χώρο του συμπερι¬ 
λαμβανομένου του μανδρότοιχου, γιατί αποτελεί χαρα¬ 
κτηριστικό δείγμα αστικής κατοικίας όπως αυτή διαμορ¬ 
φώθηκε στον ιστορικό πολεοδομικό ιστό της ΓαρΙτσας. 

32. Μητρ. Αθανασίου 47 και 49. Χαρακτηρίζονται ως 
ιστορικά διατηρητέα μνημεία και τα δύο κτίρια, γιατί απο¬ 
τελούν χαρακτηριστικό δείγματα λαϊκής κατοικίας όπως 
διαμορφώθηκαν στα τέλη του 19ου αιώνα στον πολεοδο¬ 
μικό ιστό της Γ αρίτσας. 

33. 7η Πάροδος Μητρ. Αθανασίου 3. Χαρακτηρίζεται 
ως ιστορικό διατηρητέο μνημείο γιατί αποτελεί δείγμα μι¬ 
κρού νεοκλασσικού αστικού σπιτιού, όπως διαμορφώθηκε 
στον ιστορικό πολεοδομικό ιστό της Γ αρίτσας, σημαντικό 
για τη μελέτη της ιστορίας της Αρχιτεκτονικής. 

34. Μητρ. Αθανασίου 35, 33. Χαρακτηρίζονται ως ιστο¬ 
ρικά διατηρητέα μνημεία και τα δύο τριόροφα κτίρια, γιατί 
αποτελούν χαρακτηριστικά δείγματα αστικής κατοικίας, 
σημαντικά για τη μελέτη της ιστορίας της Αρχιτεκτονι¬ 
κής. 

35. Μητρ. Αθανασίου 37. Χαρακτηρίζεται ως ιστορικό 
διατηρητέο μνημείο με ζώνη προστασίας της αυλής του, 
γιατί αποτελεί χαρακτηριστικό δείγμα αστικής κατοικίας, 
σημαντικό για τη μελέτη της ιστορίας της Αρχιτεκτονι¬ 
κής. 

36. Μητρ. Αθανασίου 31. Χαρακτηρίζεται ως ιστορικό 
διατηρητέο μνημείο, γιατί αποτελεί αξιόλογο δείγμα αστι¬ 
κής κατοικίας της περιοχής ΓαρΙτσας, σημαντικό για τη 
μελέτη της ιστορίας της Αρχιτεκτονικής, 

37.6η πάροδος Μητρ. Αθανασίου 2. Χαρακτηρίζεται ως 
ιστορικό διατηρητέο μνημείο, γιατί αποτελεί αξιόλογο 
δείγμα αστικής κατοικίας της Γ αρίτσας και μαζί με τα κτί¬ 
ρια της Μητρ. Αθανασίου 31,33, 35 και 37 αποτελούν μία 
ομάδα με ενδιαφέρον πολεοδομικό ανάπτυγμα παράλ¬ 
ληλα της παραλίας της Γ αρίτσας, σημαντικά όλα για τη με¬ 
λέτη της ιστορίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαϊου 1995 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

Αρίθ. ΥΠΠΟ/ΔΙΛΑΠ/Γ/I 430/26291 (4) 

Χαρακτηρισμός ως ιστορικού διατηρητέου μνημείου του 
Αρχοντικού Βογιάρου ιδιοκτησίας Αχιλλέα Γιαννούλη, 
στο Βαροϋσι Τρικάλων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάζεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ.ΑΥ 
26.7,85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

Υ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61 /Α713.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Τη Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/Τ.Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού" στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α730.4.84) «περί 
ανακατανομής αρμοδιοτήτων των Υπουργείων ΥΠΠΕ-Υ- 
ΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 4/2.2.95, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
Αρχοντικό Βογιάρου ιδιοκτησίας Αχιλλέα Γιαννούλη στο 
Βαρούσι Τρικάλων, με τον περιβάλλοντα χώρο του στο 
όριο της ιδιοκτησίας, διότι αποτελεί ένα από τα αζισλό- 
γερα κτίσματα της περιοχής, με ενδιαφέροντα επιμέρους 
μορφολογικά στοιχεία και είναι σημαντικό για τη μελέτη 
της Ιστορίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 ΜαΤου 1995 

Με εντολή Υπουργού 
Ο Προϊστάμενος του Τμήματος 
ΔΑΝΙΗΛ ΟΡΦΑΝΟΥΔΑΚΗΣ 


Αριθ- ΥΠΠΟ/ΔΙΑΑΠ/Γ/1436/26292 (5) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτησίας Κοινότητας Καστορίου, στο» Κα¬ 
στόρι Λακωνίας. 

0 ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάζεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/τ.Α / 
26.7.85. 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α713.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Τη Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/Τ.Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού" στους Γεν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α730.4.84) «περί 
ανακατανομής αρμοδιοτήτων των Υπουργείων ΥΠΠΕ-Υ- 
ΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 4/2.2.95, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο, το 
κτίριο ιδιοκτησίας της Κοινότητας Καστορίου, στο Κα¬ 
στόρι Λακωνίας, διότι αποτελεί αντιπροσωπευτικό δείγμα 
τοπικής αρχιτεκτονικής με νεοκλασαικά στοιχεία και είναι 
σημαντικό για τη μελέτη της Ιστορίας της Αρχιτεκτονι¬ 
κής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαϊου 1995 

Με εντολή Υπουργού 
Ο Προϊστάμενος του Τμήματος 
ΔΑΝΙΗΛ ΟΡΦΑΝΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











